
Bezárva

Kulcsszavak: Lift; generációk; abszurd; beékelt; párkapcsolat
A dolgozat témája egy saját drámai szöveg megalkotása. Ennek a Bezárva címet adtam. Egy 50 éves férfi és egy húszas éveiben járó lány beragadnak egy liftbe, majd hamar ráébrednek, hogy az életükben is bezárták magukat egy-egy párkapcsolati szituációba. A dráma maga egy beszélgetés, ami egyben az életért folytatott harc is. Ezt szakítják meg abszurd jellegű beékelt jelenetek, amelyek szintén a párkapcsolati tematikához kapcsolódnak. Tudományos oldalról a kortárs szövegek felől közelítettem meg (Kemény Lili, Kemény Zsófi, Linn Stromsborg), illetve igyekeztem megalkotni a korosztályom abszurd definícióját, ami eléggé eltér akár a Becketti, akár az Örkényi, akár az Ionescoi változattól. Színházi szempontból azért lehet érdekes, mert kétszereplős előadásról beszélünk, ahol egy nőnek és egy férfinak kell több, mint 8 karaktert megjelenítenie, így színészileg és rendezésileg is izgalmas vállalás. Ha egy mondatban kellene összefoglalnom, akkor így jellemezném: Párkapcsolatok mikroszkóp alá helyezése a mai fiatalok abszurd szemüvegén keresztül.



